آمریکا، وطنداشلارینی، روسیادا ترور سالدیریلاری اولابیله‌جگینه دایر اویاردی.
آمریکانین موسکوا ائلچیلیگی، وئردیگی یازیلی آچیقلامادا، روسیاداکی وطنداشلارینا باشکند موسکو و سن پترزبورگ شهرلرینده اجتماعی یئرلردن اوزاق دورمالارینی توصیه ائتدی.
آچیقلاما‌دا،
"مطبوعات قایناقلارینا گؤره، آلیش ‌وئریش مرکزلرینه، ترن و مترو دوراقلارینا، موسکو و سن پترزبورگ دا داخیل اولماق اۆزره بؤیوک شهرلرین اجتماعی یئرلری ائلجه ده روسیا-اوکراینا سرحدینده گرگینلیگین آرتدیغی بؤلگه‌لرده‌کی خالقا آچیق توپلانما یئرلره سالدیری تهلوکه‌سی وار" ایفاده‌سی ایشلدیلدی.
آمریکا وطنداشلارینا، شخصی گوونلیک پلانلارینی گؤزدن گئچیرمه‌لری توصیه ائدیلن آچیقلاما‌دا، آمریکا حکومتینین یاردیمیندان باغیمسیز بؤلگه‌دن چیخما پلانلارینین اولماسی دا وورغولاندی.
روسیا خاریجی ایشلر باخانلیغی سؤزچوسو مارییا زاخارووا، آمریکالی مقاملارا عنوانلادیغی یازیلی آچیقلامادا، "بو بیلگینی اورتاق کاناللار واسطه‌سیله روسیالی مسلکداشلارینیزا چاتدیردینیز می؟ چاتدیرمادینیزسا، بوتون بونلاری نئجه باشا دوشمه‌لیییک؟" یورومونا یئر وئردی.
